
Instrucţiunea 

de îndatoriri funcţionale în domeniul securităţii şi sănătăţii în muncă

a administratorului

Administrator răspunde, cel puţin administrativ, pentru felul în care se realizează activitatea de prevenire în sectorul subordonat, implicit pentru orice abatere de la actele legislative şi normative de protecţie a muncii, fără excepţie, relativ la toate elementele sistemului de muncă pe care îl organizează şi conduce. Funcţia acestuia va fi de realizare a deciziei, respectiv de îndeplinire a următoarelor obligaţii:

1) să aplice prevederile planului anual de măsuri pentru protecţia muncii aferente locului de muncă coordonat;

2) să urmărească permanent şi să ia măsuri pentru menţinerea echipamentelor de muncă căilor de acces şi a mediului de muncă (fizic) într-o stare corespunzătoare cerinţelor de protecţie a muncii;

3) să participe şi să-şi dea avizul la recepţia clădirilor în care se va desfăşura procesul de muncă pe care-l conduce şi echipamentelor de muncă achiziţionate, precum şi a celor ieşite din revizii şi reparaţii şi să interzică punerea în funcţiune a celor care nu corespund cerinţelor protecţiei muncii;

4) să-şi dea avizul la modificarea metodelor şi procedeelor de lucru;

5) să participe la elaborarea instrucţiunilor de securitate a muncii;

6) să realizeze instructajul de securitate a muncii la locul de muncă pentru personalul din subordine, conform prevederilor actelor normative de protecţie a muncii, şi se autoinstrueşte în domeniu;

7) să verifice şi să admită la lucru numai personalul aflat într-o stare corespunzătoare de sănătate, odihnă etc., instruit şi după caz, autorizat;

8) să repartizeze personalul la locurile de muncă, să stabilească şi să repartizeze sarcini de muncă şi să organizeze procesul de muncă în conformitate cu cerinţele de protecţie a muncii;

9) să urmărească dotarea locurilor de muncă din subordine cu mijloacele de protecţie colectivă necesare şi menţinerea lor într-o stare corespunzătoare de funcţionalitate;

10) să urmărească dotarea personalului din subordine cu echipament individual de protecţie adecvat şi utilizarea corespunzătoare a acestuia;

11) să urmărească permanent respectarea cerinţelor de protecţie a muncii de către personalul din subordine şi să ia măsuri conform actelor normative în vigoare în caz de abatere;

12) să oprească procesul de muncă în cazul apariţiei unui pericol iminent pentru siguranţa şi sănătatea lucrătorilor;

13) să anunţe nivelul ierarhic superior de producerea oricărui accident de muncă şi să ia măsuri pentru a nu se modifica starea de fapt, dacă aceasta nu conduce la agravarea situaţiei sau la menţinerea potenţialului de periculozitate;

14) să ia măsuri pentru acordarea primului ajutor, transportarea victimelor la spital şi evacuarea personalului de la locul avariilor şi accidentelor de muncă;

15) să furnizeze toate informaţiile necesare comisiei care cercetează cazurile de accidentare şi îmbolnăvire profesională;

16) să furnizeze serviciului pentru protecţia muncii şi celui medical, precum şi nivelului ierarhic superior, toate datele necesare evaluării gradului de nocivitate şi periculozitate a condiţiilor de muncă şi stabilirii măsurilor preventive adecvate;

17) să facă propuneri privind politica generală şi planul anual de măsuri pentru protecţia muncii; să solicite modificări ale planului de măsuri pentru protecţia muncii, în funcţie de priorităţile şi situaţiile nou survenite la locul de muncă;

18) să solicite modificări ale planului anual de măsuri pentru protecţia muncii, în funcţie de priorităţile şi situaţiile nou survenite la locul de muncă;

19) să informeze salariaţii din subordine şi să-i consulte în legătură cu toate aspectele activităţii de prevenire care îi afectează.

Elaborat

